## Universitats concedix ajudes complementàries a les beques Erasmus+ a 418 estudiants de les universitats valencianes i de l'ISEACV

*** Es destinen 740.000 euros per a ajudar a la mobilitat dels alumnes d'estudis superiors**

La Conselleria d'Educació, Universitats i Ocupació ha adjudicat ajudes complementàries a les beques ERASMUS+ corresponents al curs 2023-2024 a 418 estudiants de les universitats valencianes i de l'Institut Superior d'Ensenyaments Artístics de la Comunitat Valenciana (ISEACV).

Des de la direcció general d'Universitats es destinen 740.000 euros a esta subvenció destinada a complementar les beques per a l'activitat de mobilitat d'estudiants per estudis del Programa ERASMUS+. L'import màxim que pot rebre cada alumne és de 2.790 euros.

Estes ajudes es concedixen als estudiants per a facilitar-los la seua estada a l'estranger durant el curs que disfruten la seua beca ERASMUS+. L'import mensual concedit a cada estudiant està determinat en funció del país de destinació i es concedix per un període màxim de nou mesos.

Per països, s'han concedit 86 beques a alumnes que estudien durant este curs 2023-2024 a Itàlia; 43 a Alemanya, 35 a França; 32 a Polònia: 32 a Bèlgica; 28 a Portugal; 27 al Regne Unit; 23 en Països Baixos; 20 a Irlanda; 18 a República Txeca; 9 a Finlàndia; 9 a Eslovènia; 9 a Dinamarca; 8 a Suècia; 8 a Grècia; 7 a Noruega; 6 a Hongria; 5 a Croàcia; 5 a Àustria; 2 en República Eslovaca; 2 a Letònia; 2 a Bulgària; 1 a Romania; i 1 a Lituània.

Des de la Conselleria d'Educació, Universitats i Ocupació es destaca la importància d'ajudar l'alumnat universitari perquè faça una estada formativa a l'estranger, ja que els permet consolidar la seua formació en un món més competitiu i globalitzat.

Fecha: 14/11/2023